Η διερεύνηση των δυναμικών αλληλεπιδράσεων μεταξύ των τιμών των τροφίμων και των τιμών του πετρελαίου παγκοσμίως με την εφαρμογή ασυμμετρικών οικονομετρικών προσεγγίσεων
Creators: name: Κρούπης, Νικόλαος Χρήστου
Publisher: name: Aristotle University of Thessaloniki
Year: 2017
Subjects: Τιμές πετρελαίου
Τιμές τροφίμων
Συνολοκλήρωση
Crude oil prices
Food prices
Cointegration

description: Οι τιμές του πετρελαίου θεωρείται ότι επιδρούν άμεσα στις τιμές των τροφίμων. Μία από τις πρόσφατες τάσεις σχετικά με τη διαμόρφωση των τιμών των αγροτικών προϊόντων και τροφίμων είναι η διερεύνηση αιτιωδών αλληλεπιδράσεων με κατεύθυνση από τις τιμές του πετρελαίου προς τις τιμές των τροφίμων. Η παρούσα εργασία εξετάζει τις βραχυχρόνιες και μακροχρόνιες σχέσεις του δείκτη τιμών πετρελαίου και του δείκτη τιμών τροφίμων. Η ανάλυση βασίζεται σε ένα σύνολο μηνιαίων δεδομένων που καλύπτει την περίοδο από τον Ιανουάριο του 2000 έως και τον Δεκέμβριο του 2015. Εφαρμόζουμε την ανάλυση των χρονολογικών σειρών χρησιμοποιώντας συμβατικές μεθόδους συνολοκλήρωσης. Ο επεξηγηματικός ρόλος των τιμών του πετρελαίου στις τιμές των τροφίμων αναλύεται περαιτέρω λαμβάνοντας υπόψη την ύπαρξη τυχόν διαρθρωτικών μεταβολών, καθώς επίσης και πιθανών ασυμμετριών εφαρμόζοντας τη μέθοδο ασυμμετρικής συνολοκλήρωσης ARDL. Εφαρμόζουμε την παραπάνω μη-γραμμική οικονομετρική μεθοδολογία προκειμένου να διερευνήσουμε πιθανές ασυμμετρικές μακροχρόνιες και βραχυχρόνιες αιτιώδεις επιδράσεις μεταξύ των χρονολογικών σειρών, με αμφίδρομη κατεύθυνση. Η συμβολή της παρούσας εργασίας έγκειται στην ενσωμάτωση στην ανάλυσή μας των διαρθρωτικών μεταβολών και στην εφαρμογή ασυμμετρικής μεθοδολογίας συνολοκλήρωσης. Το ασύμμετρο ARDL υπόδειγμα συνολοκλήρωσης επιτρέπει τη διερεύνηση πιθανών ασυμμετρικών επιδράσεων σε μακροχρόνιο και βραχυχρόνιο ορίζοντα. Στο πλαίσιο του γραμμικού υποδείγματος, και λαμβάνοντας υπόψη την ύπαρξη διαρθρωτικών μεταβολών, τα αποτελέσματα αποκάλυψαν την ύπαρξη μακροχρόνιας σχέσης αιτιότητας με κατεύθυνση από τις τιμές του πετρελαίου προς τις τιμές των τροφίμων. Στο πλαίσιο του μη-γραμμικού υποδείγματος, τα αποτελέσματα υποδεικνύουν την ύπαρξη ασυμμετρικών μακροχρόνιων σχέσεων αιτιότητας και στις δύο κατευθύνσεις (αμφίδρομα). Ωστόσο, σε βραχυχρόνιο ορίζοντα δεν προκύπτουν στατιστικά σημαντικές ασυμμετρικές επιδράσεις προς κάποια κατεύθυνση.
description: Crude oil prices are thought to have direct effect on food prices. One of the recent tendencies in agricultural and food price determination is to investigate causal linkages from oil prices to food prices. The present paper examines the short and long-run relationship between the crude oil price index and the food price index. The analysis is based upon the data set covering the monthly period from Jan 2000 to Dec 2015. We apply time series analysis using several conventional cointegration approaches. The explanatory role of crude oil prices in food prices behaviour is further analyzed accounting for the presence of structural breaks as well as for possible asymmetries by means of the asymmetric ARDL cointegration approach. We adopt this alternative, non-linear econometric framework, in order to examine probable long-run and short-run causality running asymmetrically from both directions. Our analysis contributes to the literature by accounting for the presence of structural breaks and using a nonlinear cointegration methodology. The asymmetric Autoregressive Distributed Lag cointegration technique was implemented which permits the exploration of possible asymmetric effects in both the long- and short-run time horizons. In the linear framework, taking into account detected structural breaks, a long-run causality relationship was found running from the oil prices to the food prices only. In the nonlinear framework, our results indicate the presence of asymmetric long-run effects, in both directions. Regarding the short-run time horizon, we find no statistically significant asymmetric effects in any direction.